ITEL หุ้นเทคอนาคตไกล
จากกระแสหุ้นเทคโนโลยีที่กำลังมาแรง ซึ่งหนึ่งในนั้นคงหนีไม่พ้น ITEL ซึ่งมีงานครอบคลุมใน 3 ด้านหลัก
จากกระแสหุ้นเทคโนโลยีที่กำลังมาแรง ซึ่งหนึ่งในนั้นคงหนีไม่พ้น ITEL ซึ่งมีงานครอบคลุมใน 3 ด้านหลัก
16 ม.ค. 2565

คุณค่าบริษัท
จากกระแสหุ้นเทคกำลังมาแรง ซึ่งหนึ่งในนั้นคงหนีไม่พ้นบริษัท อินเตอร์ลิ้งค์ เทเลคอม จำกัด (มหาชน) หรือ ITEL ซึ่งมีงานครอบคลุมใน 3 ด้านหลัก ทั้งงานรับเหมาโครงการสายใยแก้วนำแสงและโครงการสื่อสัญญาณโทรคมนาคม งานบริการให้เช่าโครงข่ายใยแก้วนำแสง และงานให้บริการดาต้าเซ็นเตอร์
ในปี 2564 เป็นอีกหนึ่งปีที่ ITEL ทำผลงานได้โดดเด่น โดยในงวด 9 เดือนแรกตุนกำไรสุทธิไว้แล้ว 156 ล้านบาท จากรายได้รวม 1,539 ล้านบาท ขณะที่ปัจจุบัน ITEL มีสัญญาในมือ (Contract on Hand) อยู่แล้วทั้งสิ้น 4,148 ล้านบาท แบ่งเป็นงานให้บริการต่อเนื่อง (Recurring) จำนวน 2,684 ล้านบาท ได้แก่ งานให้บริการโครงข่าย 2,515 ล้านบาท และงานให้บริการดาต้า เซ็นเตอร์ 169 ล้านบาท และงานให้บริการไม่ต่อเนื่อง (Non-Recurring) คือ งานให้บริการติดตั้งโครงข่าย 1,464 ล้านบาท
นอกจากนี้ มีแผนเข้าร่วมเสนองานใหม่ ๆ ต่อเนื่อง โดยในปีนี้คาดว่าจะได้เซ็นสัญญางานใหม่มูลค่ารวมไม่น้อยกว่า 2,000 ล้านบาท โดยงานที่จะได้เซ็นสัญญาอย่างชัดเจนมีมูลค่ารวม 1,200 ล้านบาท แบ่งเป็น งานที่จะเซ็นสัญญาในไตรมาส 1/2565 จำนวน 500 ล้านบาท และงานที่จะเซ็นสัญญาในไตรมาส 2/2565 จำนวน 700 ล้านบาท ล่าสุดเพิ่งประกาศคว้าโครงการงาน “2022 OSP Frame Contract” ในพื้นที่ภาคใต้ เพื่อสนับสนุนการขยายโครงข่าย Fiber Optic มูลค่างานราว 106.08 ล้านบาท มีระยะเวลาดำเนินงานโครงการ 1 ปี
โดยทำให้บริษัทมั่นใจว่าในปี 2565 จะเติบโตได้ตามเป้าหมาย โดยมีรายได้อยู่ที่ 3,200 ล้านบาท และมีกำไรเติบโตในอัตราเลข 2 หลัก โดย ณ สิ้นปี 2564 บริษัทมีงานในมือรอรับรู้รายได้ (Backlog) อยู่ที่ประมาณ 3,300 ล้านบาท คาดจะรับรู้รายได้ในปี 2565 กว่า 2,000 ล้านบาท ส่วนที่เหลือทยอยรับรู้รายได้จนถึงปี 2568
ขณะที่ปัจจุบันอยู่ระหว่างการเจรจากับผู้ให้บริการ Cloud ระดับโลกรายหนึ่ง คาดเห็นความชัดเจนในไตรมาส 1/2565 จะเป็นอีกปัจจัยหนุนการเติบโตของ ITEL… ไม่นับรวมการเตรียมนำสินทรัพย์ศูนย์อินเตอร์ลิ้งค์ ดาต้า เซ็นเตอร์ (IDC) แห่งที่ 1 ขายเข้ากองทรัสต์เพื่อการลงทุนในอสังหาริมทรัพย์ (REIT) มูลค่ากว่า 700 ล้านบาท คาดจะดำเนินการขายแล้วเสร็จในไตรมาส 1/2565
สำหรับการประเมินมูลค่า (Valuation) ปัจจุบันราคาหุ้น ITEL ซื้อขายกันที่ P/E ระดับ 38.84 เท่า เทียบกับ P/E ตลาดโดยรวมที่ระดับ 21.08 เท่า ถือว่าราคาซื้อขายสูงกว่าตลาดมาก แต่คาดว่าหลังจากประกาศงบในไตรมาส 4/2564 และงบปี 2564 ซึ่งถูกมองว่าจะเติบโตก้าวกระโดด น่าจะกด P/E ให้ปรับลดลงได้
…
ผู้ถือหุ้นรายใหญ่
รายชื่อกรรมการ